 ሰሪዑ ይንቀሳቐስ ምንባሩን ብፍላይ ኣብ ማዕርነት ጓል ኣንስተይቲ መትከላዊ ተቐባልነት ዝነበሮ ውድብ ምንባሩ ተዝክር እታ ውድብ ካብ 1976 ኣትሒዛ ማሕበር ደቀንስትዮ ወዲባ ኩሉ ንጥፈታተን ብናጽነት ከካይደኦ ተተባብዕ ምንባራን ነተን ኣብ ቅድመ ግንባር ዝርከባ ደቂ ኣንስትዮ ኣባላቱ ብዙሕ ሓገዛት ይውፊ ምንባሩን እተን ቁሩብ ናይ ትምህርቲ ዕድል ረኺበን ዝተሰለፋ ደቀንስትዮ ክሳብ ሶርያን ዒራቕን እናለኣኸ ዝተፈለላየ ሞያዊ ትምህርቲ ንኽመሃራን ክምዕብላን ልዑል ጻዕሪ የካይድ ምንባሩ ትሕብር ኣብ እዋን ቃልሲ ማዕርነት ብሓይሊ ዝመጽእ እናመሰለና ማዕርነትና ብቕልጽምና ኢና ንብል ኔርና ማዕርነት ግና ብሓይሊ ዘይኮነስ ሰብኣዊ ክብርን መሰልን ተሓልዩልካ ብመጠን እቲ ትሰርሖ ዓስቢ ምርካብ ንኣብነት ኣብ ግዜ ጥንስን ሕርስን ዕረፍቲ ትረኽበሉ ምዃኑ ኣብ ተሓኤ እየ ተማሂረዮ -ሕጉስቲ ከኣ ነይረ ትብል ጀውሃራ ገድላዊ ተሞኩሮኣ ክትግምግም እንከላ እንተኾነ ኣብ ፈለማ 80ታት ኣብ መንጎ ክልቲአን ውድባት ጀብሃን ሻዕቢያን ናይ አሕዋት ኩናት ሓድሕድ ስለዘጋጠመ ኣብ ታሪኽ ኤርትራ ብጸሊም ነጥቢ ዝዝከር በሰላ ተሰኒዱ ምስ ተሓኤ ዝቃለሱ ዝነበሩ ኣሻሓት ተቓለስቲ ሓርነት ከም ጆውሃራን መሰልታን ሜዳ ኤርትራ ገዲፎም ክስደዱ ተገዲዶም ድሕሪ ናጽነት እውን እንተኾነ ኣብ መንጎ ኣባላት ክልቲኦም ውድባት ግቡእ ሃገራዊ ዕርቂ ስለዘይተኻየደ ብዙሓት ኣባላት ጀብሃ ንሃገሮም ተመሊሶም ስድረኦም ክርእዩ ዝተወልዱሉን ዝዓበዩሉን ከባቢ ክበጽሑ ዝተቓለስሉ ጎላጉልን ኣኽራናትን ሃገሮም ክርእዩ ዕድል ኣይረኸቡን ጆውሃራ እውን ሓንቲ ካብኦም እያ ንዓዲ ከይደ ስድራይ ክበጽሕን ዝሞቱ ክቐብርን ኣሕዋተይ ክርእን ናጽነት ዓደይ ክርእን ዕድል ኣይረከብኩን ትብል እታ ምስ አሕዋታ ተቓለስቲ ሓርነት ተሰሊፋ ግቡኣ ዝፈጸመት ጓለንስተይቲ እቲ ዝግባእ ጻማን ክብርን ዘይምርካባ ብልቢ ከምዘሕዝና ብምግላጽ ኣብ ኣስመራ ተወሊዳ ዝዓበየት ሕጂ ምስ ደለይቲ ፍትሒ ኣብ ኤርትራ ቅዋማዊ ደሞክራሲያዊ ስርዓት ንኽትከል ምስ ግንባር ሃገራዊ ድሕነት ኤርትራን ሃገራዊ ባይቶ ንለውጢ ማሕበር ደቂ ኣንስትዮ ኤርትራውያን ኣብ ጀርመን ኣብ ንቕሎ ኣዴታትን ንምድሓን ህዝብን ሃገርን እትነጥፍ ጀውሃራ መሓመድ ንህዝቢ ኤርትራ ንመንእሰያት ንደቀንስትዮ ከምኡ እውን ንብድሆታት ስደት እትገጥም ዘላ ኤርትራዊት ብኣጋጣሚ ወርሒ መጋቢት ኣጆኺ - ክወግሕ እዩ! 